NARIADENIE KOMISIE (ES) č. 1209/2005
z 27. júla 2005,
ktorým sa mení a dopĺňa nariadenie Rady (ES) č. 174/2005 zavádzajúce obmedzenia na poskytovanie pomoci Pobrežiu Slonoviny, súvisiacej s vojenskými aktivitami
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (ES) č. 174/2005 týkajúce sa zavedenia obmedzení na poskytovanie pomoci Pobrežiu Slonoviny, súvisiacej s vojenskými aktivitami (1), najmä na jeho článok 7,
keďže:
(1)
V prílohe II k nariadeniu (ES) č. 174/2005 sú uvedené príslušné úrady, ktoré vykonávajú osobitné funkcie v súvislosti s implementáciou tohto nariadenia.
(2)
Belgicko, Litva a Holandsko požiadali, aby boli adresy týkajúce sa ich príslušných úradov zmenené a doplnené,
PRIJALA TOTO NARIADENIE:
Článok 1
Príloha II k nariadeniu (ES) č. 174/2005 sa týmto mení a dopĺňa tak, ako je uvedené v prílohe k tomuto nariadeniu.
Článok 2
Toto nariadenie nadobudne účinnosť dňom po jeho uverejnení v Úradnom vestníku Európskej únie.
Toto nariadenie je záväzné v celom rozsahu a priamo uplatniteľné vo všetkých členských štátoch.
V Bruseli 27. júla 2005